Profetens Ummah

Profetens Ummah er en sunnimuslimsk gruppe i Norge som teologisk følger retningen salafisme. Gruppen oppfattes som islamistisk og ekstremistisk.Håkon Letvik: Ubaydullah Hussain varetektsfengsles i to uker Aftenposten, 27. oktober 2012Markus Weisser, Sturla Smari Hanssen: Slik blir de ekstremister  Dagsavisen, hentet 27. oktober 2012 Ordet ummah (umma) er arabisk for «fellesskap».

 Formål 
Profetens Ummah ble opprettet av en gruppe muslimer som «har som mål først og fremst å tilfredsstille Allah, deretter å presentere islam i sin reneste form, slik den ble lært bort, forstått og praktisert av Muhammad, hans husholdning, disipler i de første generasjonene etter Muhammed».Profetens Ummah om seg selv  «Profetens Ummah har, er og vil inshAllah også i fremtiden være en standhaftig gruppe med muslimer som er villige til å gjøre sitt ytterste for å høyne ordene til Allah SWT, og praktisere Islam etter sunnah til Profeten Muhammad. Vi vil også i fremtiden forby det onde og kalle til det gode, uavhengig av de utfordringene vi vil møte. Ordene til Allah SWT skal inshAllah nå ut i samfunnet og deres vantro ledere.» Ved å ikke nevne Muhammeds familie og slekt, som ifølge Profetens Ummah representerer en avvikende lære, distanserer gruppen seg fra sjiamuslimene. Samtidig er det mange avvikende oppfatninger om læren til Muhammeds husholdning, disipler og de første generasjonene etter Muhammed. Vi mangler samtidige kilder og kilder fra det første århundret etter Muhammeds død. De kildene vi har bevart fra senere århundrer, ble betraktet som levende kilder som ble omskrevet og omredigert, og tilpasset seg den til enhver tid rådende teologiske tenkningen i samtiden.Sarah Zubair Mirza: ORAL TRADITION AND SCRIBAL CONVENTIONS IN THE DOCUMENTS ATTRIBUTED TO THE PROPHET MUḤAMMAD, A dissertation submitted in partial fulfillment of the requirements for the degree of Doctor of Philosophy (Near Eastern Studies) in The University of Michigan, 2010, side 16f med referanse til Chase Robinson: Islamic Historiography – http://deepblue.lib.umich.edu/bitstream/2027.42/77783/1/smirza_1.pdf Profetens Ummahs tilhengere har da valgt ett sett med forestillinger om hvordan den rene lære var.

De klargjør dette ved vise til at de følger «Aqeedah og Manhaj Ahlus Sunnah wal Jamaah, og vil Insha'Allah klargjøre misoppfatninger om Islam». Aqeedah kan vise til den muslimsk troslæren Kalam, mens Manhaj Ahlus Sunnah wal Jamaah kan vise til veien til rett, sunnimuslimsk tro, gruppen Ahlus Sunnah wal Jamaah eller den store massen av muslimer.Islamnet: Profetens Ummah skyter seg selv i foten, besøkt 1.september 2014.

Profetens Ummah er opptatt av å beskytte sin tro fra all form for polyteisme, forandring, sekterisk ekstremisme, hedendom og blasfemi og andre avvik fra ren salafistisk tro og lære.

 Organisasjon og virkemidler 
Profetens Ummah anerkjente Abu Bakr al-Baghdadi, tidligere kalif i Den islamske staten som øverste leder. Den islamske staten er en militant, jihadistisk-salafistisk gruppe i Syria og Irak.

Ubaydullah Hussain har opptrådt som talsmann (amir) for Profetens Ummah. Blant medlemmene er Arfan Qadeer Bhatti og Mohyeldeen Mohammad.Budstikka.no: To dager før Egzon Avdyli reiste til Syria ringte han faren og sa han ville komme på besøk. Isa så aldri sønnen igjen.   Flere av de sentrale medlemmene, f.eks. Arfan Bhatti, har kriminell bakgrunn og har hatt tilknytning til Zaniar Matapour som sto bak masseskytingen i Oslo den 25. juni 2022.

Profetens Ummah sto blant annet bak demonstrasjonen mot den antimuslimske Muhammed-filmen Innocence of Muslims utenfor den amerikanske ambassaden i Oslo i september 2012 hvor det ble ropt hyllest til Osama bin Laden.

Ubaydullah Hussain hevdet at majoriteten av de norske muslimene som reiste for å delta i borgerkrigen i Syria var medlemmer av Profetens Ummah.

Tidlig i 2013 ble gruppen hevdet å være i full oppløsningKadafi Zaman: - «Noen av mennene i Profetens Ummah har et storforbruk av koner. De finner dem på Facebook», TV2 - http://www.tv2.no/a/4003937. Gruppen selv avviste dette og er fortsatt aktiv, med Arfan Bhatti som gruppens leder og talsmann etter at Ubaydullah Hussain ga seg i 2013.

44 måter å støtte jihad på
Gruppen har publisert en liste med 44 måter å støtte jihad på.Profetens Ummah: JIHAD - , besøkt 27.12.2014. Noen av punktene er:
 Punkt 1 er å ha riktig intensjon. Det er videre utdypet med «Du må ha intensjon om å slutte deg til rekkene av mujahideen». De viser til Muhammed som skulle ha sagt: «Den som dør uten å ha kriget, eller (i det minste) hadde intensjon til å krige, dør en hyklerisk død.» Sitatet er trolig en fra hadith. Hadithene er tekster som ble samlet inn mer 200 år etter Muhammeds død, og som utgir seg for å fortelle hva Muhammeds sa, gjorde, unnlot å gjøre eller stilltiende samtykket til. Det er svært tvilsomt om sitatet er fra Muhammed.David Cook: Understanding jihad. Univ of California Press, 2005 sier blant annet «Scholars analyzing this material have concluded that few, if any, of the hadith are contemporaneous with the events that they describe; the earliest extant parts of the corpus likely date to the end of the seventh century (about seventy years after the Prophet’s death)» og «The Qur'an even reveals that many Muslims were reluctant to fight (2:216, 9:38)».
 Punkt 2 er at en må be til Allah om at han skal gi deg martyrdom.
 Punkt 22 viser til fysisk trening. Utdypingen viser til bl.a. sprint (viktig for urban krigføring), langdistanseløp (viktig for geriljakrig) og fjellklatring. En mujahid må i tillegg være i stand til å bære tilleggsvekter, og ens egen vekt må ikke bli for høy. 
 Punkt 23 understreker gruppen at våpentrening regnes som viktig.
 Punkt 39 er å avsløre Farao og hans magikere.

 Samfunnets oppfatninger og reaksjoner
En rekke norske politikere og kommentatorer har fordømt gruppen for å ha et antidemokratisk og voldsdyrkende budskap.Marit Kolberg: SV og Lysbakken advarer mot ekstreme islamister NRK, 18. oktober 2012Torbjørn Røe Isaksen: Et svik  Minervanett.no, 18. oktober 2012Marte Michelet: Bhatti Boys Dagbladet, 25. september 2012

25. august 2014 ble det avholdt en demonstrasjon i Oslo mot ekstremister i den jihadistiske terrorbevegelsen Den islamske staten (IS) og Profetens Ummah.VG: - Dere følger ikke islam. Dere følger djevelen! Demonstrasjonen kom i stand etter initiativ fra unge norske muslimer og samlet også folk fra norsk toppolitikk og flere religiøse samfunn.

Politiets sikkerhetstjeneste og seksjon for organisert kriminalitet i Oslo Politidistrikt samarbeider om å overvåke gruppen.Kadafi Zaman m.fl: Her er de mest ekstreme islamistene i Norge TV2, hentet 4. november 2012

 Referanser 

Se også
 Ummah

 Litteratur  
 Lars Akerhaug Norsk jihad : muslimske ekstremister blant oss Kagge 2014 ISBN 978-82-489-1445-7
 Bjørn Olav Utvik Islamismen Akademika, 2. utg 2013 ISBN 978-82-3210-301-0, h.
 Sørensen, Hagtvet, Brandal (red.) Islamisme - Ideologi og trussel, Dreyer 2016 ISBN 978-82-82-65170-7

Kategori:Islamisme
Kategori:Ekstremisme
Kategori:Islam i Norge